ועדת העבודה, הרווחה והבריאות, כנסת 18, פרוטוקול מספר 88, 2009-07-22 09:45

חיים כץ: בוקר טוב, החלפנו חודש, א' באב, 22 ביולי 2009, ואנחנו נדון פעם נוספת בהצעת חוק ההתייעלות הכלכלית תיקוני חקיקה ליישום התוכנית הכלכלית, שנים 2009-2010 התשס"ט 2009 פרק כ' , שילוב מקבלי גמלאות בעבודה.

חיים כץ: הארכת הוראת שעה.

חיים כץ: ואנחנו נבקש לשמוע את התמ"ת מה יש להם להגיד.

רון בר יוסף: אנחנו מבקשים להאריך את התוכנית עד סוף דצמבר השנה.

חיים כץ: האוצר יש לו מה להגיד?

מיכל צוק: אנחנו תומכים בהארכה.

חיים כץ: מצוין.

חיים כץ: והיועצת המשפטית יש לה מה להגיד?

ג'ודי וסרמן: כן אדוני.

ג'ודי וסרמן: אני אבקש לפני שהוועדה מצביעה על הארכת התוכנית הניסיונית ל-5 חודשים שהוועדה תצביע על חלוקת הצעת החוק לפי 121 לתקנון.

ג'ודי וסרמן: באופן זה, זה יובא לאישור המליאה.

ג'ודי וסרמן: כך שבשלב ראשון המליאה תאשר בקריאה שלישית את החלטת הוועדה של היום להאריך את התוכנית הניסיונית ב-5 חודשים.

ג'ודי וסרמן: התוכנית הרחבה, הצעת החוק הגדולה תישאר על שולחן הוועדה על מנת שהוועדה תוכל לדון בה בהמשך.

חיים כץ: תודה רבה.

חיים כץ: נקריא את הסעיף.

שמרית שקד: תיקון חוק המדיניות הכלכלית 2004, תיקוני חקיקה.

שמרית שקד: בחוק המדיניות הכלכלית לשנת הכספים 2004 תיקוני חקיקה התשס"ד 2004 בפרק ז' בסעיף 65, במקום המילים "תום ארבע שנים מיום התחילה", יבוא "ליום י"ד בטבת התש"ע 31 בדצמבר 2009.

חיים כץ: מי בעד הסעיף?

חיים כץ: יש למישהו מהאוצר או מהתמ"ת הערות?

חיים כץ: אין.

חיים כץ: בעד – רוב נגד - מיעוט תודה רבה.

חיים כץ: ברוב קולות מכריע קיבלנו את בקשת האוצר והתמ"ת להאריך ב-5 חודשים.

חיים כץ: אנחנו נעשה דיונים.

חיים כץ: יבוא לציון גואל.

חיים כץ: תודה רבה.

חיים כץ: הישיבה נעולה.